Радиустук - октук гидротурбина

Радиустук - октук гидротурбина, Френсис турбинасы жумуш аткаруучу дөңгөлөк зонасында суунун агымы адегенде радиустук, кийин октук багытта өтүүчү гидравликалык турбина. Жумушчу дөңгөлөктүн калактары алкак менен кармалып, айланбайт. Мындай турбина тик вал менен иштейт. Кубаттуулугу 500 МВтта жетет, жумушчу дөңгөлөгүнүн диаметри 8 мдей. Күчүнө жараша ар кандай суу электр станцияларында (ГЭС) пайдаланылат.
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9